钦定古今图书集成/明伦汇编/氏族典/第102卷 > 《廖用贤尚友录》 > 倪嘉善
## 钦定古今图书集成/明伦汇编/氏族典/第102卷 > 《廖用贤尚友录》 > 倪嘉善

按《安庆府志》：“嘉善号琼圃，桐城人，太仆应眷之四子
也。天启壬戌进士，官庶常。崇祯间，晋简讨。遇朝鲜擅
废其主，命草檄讨之。寻迁国子司业，典试北闱，釐文
体，振风气，一时称为得人。充经筵日讲官，启纳无虚
日。因国步艰难，忧劳成疾，卒于京邸。嘉善为人孝友
渊静，潜心古学，所著有《媚笔泉集》行世。”